### Beslutning

Udvalget kunne enstemmigt tiltræde indstillingen i overensstemmelse med Magistratens anbefaling.

Offentlig fremlæggelse af forslag til tillæg nr. 50 til Kommuneplan 2017: Ændring af kommuneplanramme for [adresse]### Resumé

Kommuneplantillægget omfatter et privatejet areal på 534 m2, der foreslås overført fra kommuneplanens rammeområde til offentlige formål 040501OF til rammeområde 040109BO, udlagt til boligformål i form af etageboliger.

Ejeren ønsker at anvende ejendommen til en etageboligbebyggelse i stedet for den nuværende villa. Dette ønske kan ikke realiseres uden et ændret plangrundlag.

Ejendommens nuværende status skyldes formentlig en 20 år gammel digitaliseringsfejl.

### Indstilling

At 1) tillæg nr. 50 godkendes til offentlig fremlæggelse i fire uger.

At 2) såfremt der ikke modtages vægtige indsigelser mod forslaget, delegeres beslutningskompetencen til endelig vedtagelse af kommuneplantillægget til Teknik og Miljø.

### Sagens forløb

21-03-2019 Borgmesterens Afdeling påtegning
Fremsendes til Magistraten. Borgmesterens Afdeling har ingen bemærkninger til indstillingen.
 25-03-2019 Magistraten

Fremsendes til [adresse] med bemærkning, at Magistraten i mødet den 25. marts 2019 anbefaler, at byrådet tiltræder Magistratsafdelingen for Teknik og Miljøs indstilling af 11. marts 2019.

Jon Thomsen og Iver Koch var forhindret i at deltage i sagens behandling.

 03-04-2019 Aarhus Byråd
Fremsendes til Teknisk Udvalg til behandling i henhold til beslutning i byrådets møde den 3. april 2019.
 10-04-2019 Teknisk Udvalg
Udvalget kunne enstemmigt tiltræde indstillingen i overensstemmelse med Magistratens anbefaling.